I divisjonsrunden slo Chiefs Houston Texans 51–31 til tross for at Houston holdt en 24–0 ledelse i andre kvarter. Dette var første gang i lagets historie at de vant en sluttspillkamp to sesonger på rad, og 51 poeng var også en lagrekord for sluttspillkamper. Seieren kombinert med nederlag for Baltimore Ravens kvelden før gav Chiefs sin andre AFC Championship-kamp på hjemmebane noensinne. Her slo de Tennessee Titans 35–24, og nådde dermed Super Bowl LIV hvor de slo San Francisco 49ers og sikret lagets første Super Bowl-seier siden Super Bowl IV i 1970.